Armastusel on tõeliselt imeline jõud ning see paneb inimesed särama nii nagu miski muu siin maailmas seda teha ei suuda. Lauljatar Elisa Kolk naudib armuõnne miljonärist ettevõtja Indrek Rahumaaga ning suurema osa oma ajast on paar harjunud veetma luksuslikel reisidel. Kaunitar jagas sotsiaalmeedias rabavat kaadrit, kus nad olid mehega parasjagu tuttavate pulma-aastapäeva tähistama minemas. Kui riietuse osas on Elisa pigem tagasihoidlikuma valiku teinud, siis läbipaistva tegumoega tõeliselt stiilsed kontsad Elisa jalas tõmbavad kahtlemata tähelepanu ja mis seal salata – tegemist on hetke ühe kuumima moetrendiga.